Membres de l'ANC del Gironès fan el gest de tributar a Catalunya - El Gerió Digital\nUna quinzena han lliurat la seva declaració de la renda a XALOC\nDilluns, 28 de juliol de 2014 11:23h\nEls membres de l'ANC a XALOC, aquest matí © ACN\nUna representació de l'assemblea comarcal del gironès de l'ANC han entregat aquest dilluns al matí una còpia de les seves declaracions fiscals a la seu de la Xarxa Local de Municipis de la Diputació de Girona (XALOC) en el marc de la campanya 'Declara't a Catalunya' que pretén impulsar la creació de l'Agència Tributària de Catalunya i aconseguir la sobirania fiscal.\nLa campanya vol animar a tots els contribuents (autònoms, societats, PIMES, col·lectius, fundacions i administracions) a fer el mateix, ja sigui en persona o per correu o a través del seu gestor a les oficines disponibles. El tràmit és legal i consisteix en presentar una còpia de les declaracions i omplir el formulari que ha posat a disposició dels ciutadans la mateixa ANC. Aquest dilluns, repetiran el gest membres de l'associació en les 53 delegacions que tenen Diputacions a Catalunya.\nSegons ha explicat un dels membres de l'ANC Gironès, Jordi Pagès, amb aquest gest simbòlic es vol avançar cap a la creació de l'Agència Tributària de Catalunya. "Cal preparar-se perquè l'endemà de la independència hi ha molta feina a fer i tot el que s'hagi avançat, millor", ha assenyalat. En aquest sentit, ha apuntat que si el ciutadà lliura de forma anònima informació d'aquest tipus la futura, Agència Tributària podrà preparar-se per calcular i gestionar els impostos dels ciutadans.\nFinalment, Pagès ha fet referència a l'herència irregular de l'expresident de la Generalitat de Catalunya Jordi Pujol tot dient que amb aquest cas no es pot atacar a tot el moviment independentista que és la gent. I ha animat als ciutadans a lliurar la seva informació fiscal en el que és un exercici de transparència.


El taller ‘Efectes sonors’ del Museu de les Ciències invita...\nEl taller ‘Efectes sonors’ del Museu de les Ciències invita el públic a recrear més de 20 sons del cine amb objectes quotidians\nEsta activitat està inclosa en la visita guiada a l’exposició ‘Play. Ciència i música’ i es realitzen diverses sessions tots els dies El públic descobrix els trucs que s’empren en les pel·lícules per a generar passos, pluja o l’aleteig d’un pardal\nPassos, pluja, onatge, vent i inclús trons són alguns dels sons que el públic pot recrear de forma sorprenent en el taller ‘Efectes sonors’ que es realitza en l’exposició ‘Play. Ciència i música’ del Museu de les Ciències i que s’inclou en la visita guiada.\nEls efectes de so del cine són producte d’una cuidada recreació de sons que no van ser arreplegats en el moment de la gravació de l’escena. En el taller es desvelen alguns dels trucs i instruments utilitzats per a generar eixos sons, com a passos abaixant una escala o l’arribada d’uns cavalls. Estos efectes de so són coneguts com a ‘efectes Foley’ pel novaiorqués Jack Foley, qui va desenrotllar moltes de les tècniques que es continuen utilitzant en el cine per a la producció sonora.\nEl Museu de les Ciències organitza tots els dies visites guiades a l’exposició ‘Play. Ciència i música’ que es completa amb este tipus de tallers. En el recorregut guiat per 'Play. Ciència i música' el públic descobrix una àmplia col·lecció històrica d’instruments musicals, espais amb jocs interactius entorn dels processos creatius i cognitius de la música, així com experiències multimèdia. Fins al 5 de setembre hi han visites guiades exposició tots els dies a les 11:00; 13:15; 16:30 i 19:30 hores. El preu és de 2,50 euros i és necessari adquirir a més l’entrada al Museu de les Ciències.


31 agost 1989 (30 anys)\nAmb només onze anys, participà en una desfilada de moda. L'any 2005 es presentà al concurs Elite Model Look 2005 i hi quedà finalista en sisè lloc. El 2007 es presentà al concurs de bellesa, "Miss Balears". El 2006 va participar en el programa de TV "Super Modelo" i començà la seva carrera com a model per diferents companyies com Swatch o Don Algodón. Ha aparegut en totes les publicacions de moda, com Vogue. Va firmar un contracte amb l'empresa Model Managament.\nObtingut de «https://ca.wikipedia.org/w/index.php?title=Malena_Costa_Sjögren&oldid=24281610»\nDarrera modificació: 26 jul 2020 a les 23:54\nLa pàgina va ser modificada per darrera vegada el 26 jul 2020 a les 23:54.


5 consells per a incrementar nivells de vitamina D - Previsora General\nFa alguns anys quasi ningú parlava de la vitamina D. Es donava per fet que vivint en un país que és l’enveja de la resta d’Europa quant a nombre d’hores de sol i climatologia, aquesta vitamina estava present entre la població de forma espontània i suficient. Sí que és cert que el 90% d’aquesta vitamina es sintetitza gràcies al sol, però l’estil de vida ha canviat i cada vegada passem més temps en espais interiors (oficines, habitatges, centres esportius, restauració…). I a sobre, un gran percentatge viu a pisos petits i amb sort tenen un balcó, molts ni això. Aquests comportaments afavoreixen un mínim contacte amb el sol que perjudica els nivells de vitamina D. Des de Previsora General t’expliquem alguns consells per a incrementar aquests nivells en el Dia Mundial de la Llum. Recorda que amb la nostra assegurança de salut pots accedir a les diferents especialitats mèdiques i tens cobertes les analítiques, que permeten, per exemple, comprovar els valors de vitamines com la D.\nLa vitamina D és la responsable, entre altres coses, de reduir els nivells d’estrès i la obesitat; afavoreix la fixació del calci als ossos i per això és vital per a la prevenció de l’osteoporosi. Així i tot, a Espanya s’estima que la meitat de la població pateix un dèficit d’aquesta vitamina tan important.\nPer què? Primer de tot s’ha de tenir en compte que al contrari d’altres vitamines que es poden trobar principalment als aliments, la vitamina D és una excepció, només el 10% es troba mitjançant l’alimentació. És a dir, la fàbrica principal és el mateix organisme, això sí, necessita la llum solar per a poder fer-ho.\nConsells per a incrementar els nivells d’aquesta vitamina\nExposició solar diària sense protecció de cara i braços, almenys durant 15 minuts.\nConsum de peixos amb un alt percentatge de greix saludable (tonyina, salmó, sardines…) i també marisc.\nIncloure els fongs a la dieta, com per exemple els xampinyons.\nIncorporar aliments com els ous als àpats diaris. El rovell, en concret, té un alt percentatge d’aquesta vitamina, sobretot en el cas dels ous de gallines en llibertat. S’ha demostrat que els d’aquelles que no han tingut accés a l’aire lliure, contenen menys.\nSuplements. Els ha de receptar un metge després de comprovar els nivells mitjançant una analítica.


El Port de Barcelona vol reprendre com més aviat millor l'activitat creuerística. ©V. Zambrano\nLa infraestructura encara l'any amb la mirada posada en l'inici de les obres dels accessos ferroviaris, element clau per garantir el seu creixement i sostenibilitat. Després d'un 2020 complicat, amb la caiguda de l'activitat per la pandèmia, sobretot la dels creuers, el Port espera que es mantingui la recuperació iniciada fa uns mesos i preveu invertir 50 milions.\nL’any 2020 no ha estat un bon any per al Port de Barcelona. La infraestructura ha registrat uns beneficis de 17 milions d’euros, un 63% menys que fa un any. La factura que la covid ha deixat és de 34 milions d’euros, sumant la caiguda d’ingressos i els recursos destinats a facilitar liquiditat a les empreses portuàries. Malgrat tot això, el Port de Barcelona assenyala que ja s’ha començat a notar la recuperació en els tràfics, iniciada a finals de 2020 i que s’ha mantingut en els primers mesos de 2021.\nLa superació d’aquest sotrac dependrà del ritme de vacunació i la represa de l’activitat, però el Port de Barcelona vol continuar exercint com a motor de recuperació econòmica a través de la inversió. “La inversió no pot afluixar”, ha defensat la presidenta del Port de Barcelona, Mercè Conesa, en la presentació dels resultats de l’any 2020. La infraestructura barcelonina ha pressupostat una inversió de 50 milions d’euros per aquest 2021, una xifra similar a la de 2019, abans de l’aturada per la covid.\nLes inversions d’aquest any inclouran l’inici de les obres dels accessos ferroviaris i viaris, qüestió que acumula anys d’endarreriments i es va començar a desencallar l’octubre de 2020, quan el Port de Barcelona, la Generalitat i el Govern central van signar un protocol per fer-los possibles. Els nous accessos han de servir per augmentar la capacitat ferroviària de la infraestructura, que el 2020 va assolir el 15% de tràfic ferroviari de contenidors, amb gairebé 265.000 contenidors entrant o sortint del recinte portuari en tren, les xifres més positives que deixa el 2020, segons el director general del Port, José Alberto Carbonell. El tràfic ferroviari suposa un estalvi anual de 51.000 tones de CO2 i deixar fora de la carretera a 131.000 camions.\nEl director general del Port de Barcelona, José Alberto Carbonell, i la seva presidenta, Mercè Conesa, en la presentació dels resultats de 2020.\nAmb aquest creixement del tràfic ferroviari de contenidors, que situa al Port de Barcelona en estàndards europeus, Conesa ha advertit que requereixen ja més capacitat ferroviària i que, si no s’acceleren urgentment qüestions com els accessos o l’ampliació dels apartadors de la línia Barcelona-Saragossa, la infraestructura pot començar a veure’s tensada. En aquest sentit, la presidenta del Port ha celebrat que aquesta setmana es constitueixi la comissió de seguiment dels accessos, un “pas important” per continuar avançant en la seva concreció.\nLa infraestructura dobla la inversió per aquest any, passant dels 27 milions executats el 2020 als 50 milions el 2021\nLes inversions previstes per 2021 també incidiran en l’ampliació del Moll Adossat i la remodelació de l’àrea pesquera, amb una nova llotja. Un altre projecte que arrencarà aquest any serà el de l’ampliació de la zona d’activitats logístiques (ZAL), després que el consell d’administració del Port hagi encarregat un estudi que analitzi possibles terrenys on expandir-se. Conesa no ha concretat on s’ubicaran i només ha indicat que preferiblement hauria de ser a prop de l’Àrea Metropolitana de Barcelona (AMB), tot i que no ha descartat que sigui a la segona corona. Tampoc ha definit com es farà aquesta ampliació, si amb recursos propis o a través de societats participades, com ja s’ha fet en altres ocasions.\nSobre les inversions realitzades durant l’any passat, Conesa ha remarcat que no es va haver de posposar cap obra, tot i que la inversió executada finalment va ser de 27 milions d’euros, mentre que la previsió era d’uns 70 milions. Conesa ho ha justificat per les barreres administratives que tenen els ports en el procés de licitació d’obres. Entre els treballs fets el 2020, destaquen les obres d’emergència pel temporal Glòria i el reforç del sistema d’amarratge de la terminal de creuers.\nEl Port està buscant terrenys per ampliar la ZAL, completament ocupada.\nRepresa de l’activitat creuerística\nLa caiguda dels ingressos i les bonificacions a les empreses han situat la xifra de negoci del Port en 139 milions d’euros, al nivell de la que va obtenir el 2006. El tràfic total de la infraestructura ha disminuït un 11,9%, fins als 59,5 milions de tones. Els diferents tràfics han tingut comportaments molt desiguals durant el 2020, però el passatge ha estat el més afectat, amb una davallada total del 81,5%. El de ferris va caure un 55,8% i el de creuers un 93,7%, deixant d’ingressar 11 milions en taxes.\nConesa ha reclamat la urgència de disposar de “protocols clars” que permetin reprendre l’activitat creuerística, tot posant en valor el pes d’aquest sector per a la ciutat, amb uns 9.000 treballadors i uns ingressos de 560 milions d’euros anuals. “Ens agradaria començar a treballar amb uns calendaris raonables, que serien als mesos d’estiu”, ha exposat la presidenta.\nEl Port de Barcelona no ha volgut avançar previsions sobre els resultats que poden aconseguir aquest 2021 i ha subratllat que només esperen que siguin millors que els de 2020, tenint en compte que la recuperació sembla que ja s’ha iniciat. Conesa ha detallat que calculen que trigaran tres anys en recuperar el nivell que tenien el 2019, abans de la crisi, tot i que ha remarcat que aquest termini es pot acabar escurçant segons el ritme de recuperació de tràfics.


A la recerca de Prat de la Riba | Grup62\nGrup62.cat > A la recerca de Prat de la Riba\nData de publicació: 07/06/2017176 pàginesISBN: 978-84-9809-395-7Codi: 10183586Format: 14 x 21,5 cm.Presentació: Rústega amb solapesCol·lecció: P.VISIONS\nLa fi gura de Prat vista des de l’actualitat, en ocasió del centenari de la seva mort.\nSinopsi El 2017 es compleix el centenari de la mort d’Enric Prat de la Riba. Del primer president de la Mancomunitatde Catalunya se n’ha parlat molt. Però qui va ser en realitat Prat? Quines visions se n’han tingut en elsúltims quaranta anys? Són vigents encara el seu pensament i la seva obra? Per a quines causes han estatutilitzades? Quina relació hi ha entre qui fou el teòric cabdal del catalanisme i Tarradellas, Pujol, Mas, Ciutadanso el procés sobiranista? L’historiador Joan Esculies viatja al passat a la recerca d’un personatge queens pot explicar el present. És un periple intens que descobreix les passions, les pors i els anhels de l’homeque s’amagava rere el polític. La recerca de Joan Esculies desemmascara, per primer cop, les causes de laseva mort prematura als 47 anys.\nL'autor Joan Esculies Serrat\nJoan Esculies Serrat (Manresa, 1976). Doctor en Història Jaume Vicens Vives de la UPF. Màster en Nacionalisme i Conflicte Ètnic pel Birkbeck College fr la Universitat de Londres. Llicenciat en Periodisme i en Biologia. Membre del Grup de Recerca en Estats, Nacions i Sobiranies (GRENS) de la UPF. En l'àmbit de la no-ficció ha publicat diversos articles centrats en l'aparició del nacionalisme radical català i en els paral·lelismes que ha cercat el catalanisme amb altres moviments nacionalistes. És autor de les obres Josep Tarradellas (1899-1936). Dels orígens de la República (2012) i Joan Solé i Pla, un separatista entre Macià i Companys (2011). En l'àmbit de la ficció ha publicat Contes B...Veure més\nAltres títols de l'autor La guerra de 1714\t1714.\tLa guerra de 1714\tVeus\tTràilers\tPujar\nEmporta't aquest llibre a la teva web / blog A la recerca de Prat de la Riba\n<img src="http://static9.grup62.cat/usuaris/libros/fotos/249/tam_5/portada_a-la-recerca-de-prat-de-la-riba_joan-esculies-serrat_201703141903.jpg" alt="portada_a-la-recerca-de-prat-de-la-riba_joan-esculies-serrat_201703141903.jpg" title="A la recerca de Prat de la Riba"\n
A la recerca de Prat de la Riba
\n
Joan Esculies Serrat
\n

La fi gura de Prat vista des de l’actualitat, en ocasió del centenari de la seva mort.

\nDEIXA'T SORPRENDRE Estoig Barcelona. Una biografia\tEnric Calpena


Mt 23 - BIBLIJA.net - La Bíblia a Internet\n1 Aleshores Jesús s'adreçà a la gent i als seus deixebles 2 i digué:\n--Els mestres de la Llei i els fariseus s'han assegut a la càtedra de Moisès. 3 Feu i observeu tot el que us diguin, però no actueu com ells, perquè diuen i no fan. 4 Preparen càrregues pesades i insuportables i les posen a les espatlles dels altres, però ells no volen ni moure-les amb el dit. 5 En tot actuen per fer-se veure de la gent: s'eixamplen les filactèries i s'allarguen les borles del mantell; 6 els agrada d'ocupar el primer lloc als banquets i els primers seients a les sinagogues, 7 i que la gent els saludi a les places i els doni el títol de "rabí", o sigui "mestre".\n8 »Però vosaltres no us feu dir "rabí", perquè de mestre només en teniu un, i tots vosaltres sou germans; 9 ni doneu a ningú el nom de "pare" aquí a la terra, perquè de pare només en teniu un, que és el del cel; 10 ni us feu dir "guies", perquè de guia només en teniu un, que és el Crist. 11 El més important d'entre vosaltres, que es faci el vostre servidor. 12 El qui s'enalteixi serà humiliat, però el qui s'humiliï serà enaltit.\n13 »Ai de vosaltres, mestres de la Llei i fariseus hipòcrites, que tanqueu a la gent l'entrada del Regne del cel! Vosaltres no hi entreu ni permeteu que hi entrin els qui voldrien entrar-hi. ( 14 )\n15 »Ai de vosaltres, mestres de la Llei i fariseus hipòcrites, que recorreu mar i terra per guanyar un sol prosèlit i, quan el teniu, el feu mereixedor de l'infern el doble que vosaltres!\n16 »Ai de vosaltres, guies cecs, que dieu: "Si algú fa una prometença jurant pel santuari, no està obligat a res; però si la fa jurant per l'or que hi ha al santuari, queda obligat"! 17 Estúpids i cecs! Què és més important: l'or que hi ha al santuari o el santuari que fa sagrat l'or? 18 I dieu encara: "Si algú fa una prometença jurant per l'altar, no està obligat a res, però si la fa jurant per l'ofrena que hi ha damunt l'altar, queda obligat." 19 Cecs! Què és més important: l'ofrena de damunt l'altar o l'altar que fa sagrada l'ofrena? 20 Per tant, qui fa una prometença per l'altar, jura per l'altar i per tot el que hi és ofert, 21 i qui fa una prometença pel santuari, jura pel santuari i per aquell qui hi resideix, 22 i qui fa una prometença pel cel, jura pel tron de Déu i per aquell qui hi seu.\n23 »Ai de vosaltres, mestres de la Llei i fariseus hipòcrites, que pagueu el delme de la menta, del fonoll i del comí, però heu abandonat les coses més fonamentals de la Llei: la justícia, l'amor i la fidelitat! Calia complir això sense deixar allò altre. 24 Guies cecs, que coleu un mosquit i us empasseu un camell!\n25 »Ai de vosaltres, mestres de la Llei i fariseus hipòcrites, que purifiqueu per fora copes i plats mentre per dins els teniu plens de rapacitat i cobdícia! 26 Fariseu cec, purifica primer la copa per dintre, i així també el defora serà pur.\n27 »Ai de vosaltres, mestres de la Llei i fariseus hipòcrites, que sou com sepulcres emblanquinats: de fora semblen bonics, però per dintre són plens d'ossos i de tota mena d'impuresa! 28 Igualment vosaltres, de fora sembleu homes justos, però per dintre sou plens d'hipocresia i de maldat.\n29 »Ai de vosaltres, mestres de la Llei i fariseus hipòcrites, que construïu monuments sepulcrals als profetes i decoreu les tombes dels justos, 30 i dieu: "Si haguéssim viscut en temps dels nostres pares, no hauríem pres part al costat d'ells en la mort dels profetes"! 31 Dient això doneu testimoni contra vosaltres mateixos que sou els fills dels qui van assassinar els profetes. 32 Doncs bé, acabeu d'omplir la mesura dels vostres pares! 33 Serps, cria d'escurçons! Com podeu escapar-vos de ser condemnats a l'infern?\n34 »Així, doncs, jo us envio profetes, savis i mestres: a uns els matareu i crucificareu, a d'altres els assotareu a les vostres sinagogues, i a d'altres els perseguireu de ciutat en ciutat. 35 Per això caurà damunt vostre la sang de tots els justos vessada arreu de la terra, des de la sang del just Abel fins a la de Zacaries, fill de Baraquies, que vau assassinar entre el santuari i l'altar. 36 Us asseguro que tot això caurà sobre aquesta generació.\n37 »Jerusalem, Jerusalem, que mates els profetes i apedregues els qui et són enviats! Quantes vegades he volgut aplegar els teus fills com una lloca aplega els seus pollets sota les ales, però no ho heu volgut! 38 Doncs bé, el vostre temple és abandonat i queda desert. 39 Us dic que des d'ara no em veureu més fins que direu: Beneït el qui ve en nom del Senyor!


Línia de recerca: Mecànica celeste\nLa recerca d'aquesta línia s’enmmarca dins la Mecànica Celeste. Els models d’estudi principalment són models restringits, amb un cert nombre de cossos principals fixats (el Sol i alguns planetes) i on s’estudia el moviment d’un cos de massa infinitesimal (asteroide, nau espacial) sota la influència dels primers. En concret, la recerca es centra en l’estudi i anàlisis de la dinàmica d’aquests models, l’existència de certs tipus de solucions (òrbites), i en les seves aplicacions astronòmiques (moviments d’alguns asteorides, transport de material en el Sistema Solar) i astrodinàmiques (disseny de missions, reconfiguració de satèl·lits en formació). Alguns exemples estudiats són les òrbites p-q ressonants (d’interès en el disseny de missions per reduir costos energètics), les òrbites d’asteroides coorbitals a la Terra, o el desplegament de satèl·lits en formació al voltant d’una òrbita prefixada.\n1206.02 Equacions diferencials\n2205.06 Teoria de molts cossos


Distribució de mascaretes reutilitzables per a la comunitat UPC, a partir del 15 de setembre - UPC Universitat Politècnica de Catalunya\nDistribució de mascaretes reutilitzables per a la comunitat UPC, a partir del 15 de setembre\nDistribució de mascaretes reutilitzables per a la comunitat UPC, a partir del 15 de setembre El 15 de setembre s'han començat a distribuir, entre tota la comunitat universitària, mascaretes higièniques i reutilitzables. Per a l’estudiantat, estan disponibles a les biblioteques dels campus o centres docents, prèvia identificació, i, per al PDI i el PAS, a les consergeries dels edificis de la Universitat. https://www.upc.edu/ca/sala-de-premsa/noticies/distribucio-de-mascaretes-reutilitzables-per-a-la-comunitat-upc-a-partir-del-15-de-setembre https://www.upc.edu/ca/sala-de-premsa/noticies/distribucio-de-mascaretes-reutilitzables-per-a-la-comunitat-upc-a-partir-del-15-de-setembre/@@download/imatge\nEl nou model està disponible, fins esgotar existències, en quatre colors: verd, turquesa, lila i negre\nEl 15 de setembre s'han començat a distribuir, entre tota la comunitat universitària, mascaretes higièniques i reutilitzables. Per a l’estudiantat, estan disponibles a les biblioteques dels campus o centres docents, prèvia identificació, i, per al PDI i el PAS, a les consergeries dels edificis de la Universitat.\nCom a part de les mesures organitzatives i de protecció amb motiu de la pandèmia per la COVID-19 que s’apliquen des de l’inici d’aquest curs 2021-2022, la Universitat Politècnica de Catalunya · BarcelonaTech (UPC) ha començat a distribuir, el 15 de setembre, 40.000 mascaretes higièniques reutilitzables adreçades a l’estudiantat, al Persona Docent Investigador (PDI) i al Personal d’Administració i Serveis (PAS), atesa l’obligatorietat de portar mascareta als espais de la Universitat, com ja es va fer el curs anterior.\nEl model de la mascareta que es facilita aquest curs continua sent reutilitzable i està confeccionada amb doble teixit hidròfug i antiadherent, format per un 65 % de polièster i 35 % de cotó, al qual s’ha aplicat una fórmula millorada pel que fa al tractament antiviral i antibacterià. L’acabat final és de parafina i hipoal·lergògen.\nDisponible en quatre colors (lila, negre, turquesa i verd, a escollir fins a esgotar existències), l’estudiantat pot recollir la mascareta a les biblioteques dels campus o centres docents corresponents, identificant-se amb el carnet UPC o amb el comprovant de la matrícula al mòbil.\nPel que fa al PDI i al PAS, poden recollir-la a les consergeries presentant el carnet UPC.\nEs recomana rentar-la a mà, ruixant prèviament la mascareta amb un producte desinfectant tipus TP2 (desinfectants i algicides d’ús tèxtil, no destinats a l'aplicació directa a persones o animals, d’ús habitual a les llars).\nUn cop desinfectada, cal submergir-la en aigua tèbia amb un detergent neutre per eliminar-ne qualsevol residu químic. Un cop rentada, deixar que s’assequi sense contacte directe del sol.\nDesprés de cada rentat, és important planxar-la a 150 °C per les dues cares.\nAl portal COVID-19 trobareu més informació sobre les característiques tècniques, les certificacions i el procés de licitació d’aquest nou model de mascaretes, el qual, com l’anterior, ha tingut lloc a partir dels estàndards de qualitat i sostenibilitat definits amb el criteri expert de l’Institut d'Investigació Tèxtil i de Cooperació Industrial de Terrassa (INTEXTER) de la UPC.\nAixí mateix, al final de la seva útil, les mascaretes es poden dipositar en els punts habituals de recollida de la UPC, tal com s’estan recollint les utilitzades fins ara.\nNova mascareta UPC: característiques i com aconseguir-la


Els ministres de sanitat del G-7 es comprometen a treballar junts i compartir informació\n29 de de novembre del 2021. 16:50\nEls ministres de sanitat del G-7 adverteixen que la variant òmicron de la Covid-19 és «altament transmissible» i requereix «mesures urgents». L’advertència del G-7 se suma a la que ja ha fet anteriorment l’OMS, advertint que la nova variant representa un risc global «molt alt», on els augments sobtats de Covid-19 podrien tenir «conseqüències greus» en algunes àrees.\nEls responsables del G-7 es comprometen a treballar junts i a compartir informació sobre la nova variant, sobre la qual pesen encara diverses incerteses relatives a la perillositat i la transmissibilitat, amb múltiples mutacions. Però els científics temen que sigui extremadament contagiosa i eludeixi en part les defenses immunitàries que proporciona la vacuna.\nDes que la setmana passada es conegués l’existència de la nova variant òmicron, amb origen a Sud-àfrica, s’han anat sumant països que ja han detectat casos de la malaltia, alhora que diversos països han anat prenent mesures preventives per evitar que arribi als seus territoris. Alguns estats han cancel·lat els vols amb els països sud-africans i Israel, el Japó i el Marroc han tancat les seves fronteres als estrangers.


"D'on ve aquesta passió per ridiculitzar la teoria sobre la implicació espanyola en l'atemptat?"\nper Oriol Jara 22 de juliol de 2019 21:07\nLa culpabilitat és un sentiment curiós. Una sensació expansiva que acostuma a tacar-ho tot. En certa manera, també ho són l'odi o la por, és cert. Quan algú té por d'alguna cosa, aquest sentiment atàvic el porta a comportar-se d'una determinada manera. Irracional, certament. És a dir, si jo tinc por de les aranyes i he de dormir en una casa a la muntanya, passaré mala nit imaginant la sola possibilitat que un d'aquest artròpodes s'hagi col·lat a la meva habitació. Encara que no hi hagi cap aranya, estaré nerviós i, fins i tot, irritable. Em posaré nerviós i clavaré alguna esbroncada injustificada si algú fa broma amb aquestes petites criatures i la remota possibilitat que estiguin a prop meu. Em comportaré com un imbècil per culpa de la por. La culpabilitat és un sentiment similar. Quan algú se sent culpable, reacciona de manera nerviosa i agressiva contra qualsevol insinuació. És més, encara que no hi hagi una insinuació concreta, la persona portadora de la culpa se sentirà amenaçada i tensa. Obligada a justificar-se encara que ningú no l'hagi acusada de res. En aquest sentit, és fascinant com part de la societat civil i política espanyola ha actuat des de l'exclusiva de Roures sobre l'atemptat de les Rambles.\nInsinuar des d'un mitjà de comunicació normal (i no diguem des de la política) que l'Estat espanyol va col·laborar en l'atemptat sense proves és una cosa demencial i absurda. Diria, fins i tot, que delictiva. Aquesta és una teoria de la conspiració que no defensa Público ni cap mitjà català amb cara i ulls. Però, malgrat això, s'ha engegat certa alarma des de Madrid per defensar-se d'aquestes acusacions (que pràcticament ningú ha fet obertament). Periodistes espanyols s'estan escarrassant per enfonsar la brutal investigació del diari i intentar demostrar que, en realitat, l'Estat espanyol no tenia res a veure amb l'imam, ni el van enviar a Ripoll, ni van seguir totes les seves passes per Europa ni van punxar els telèfons dels terroristes fins el dia abans de l'atac. Però, sobretot, volen ridiculitzar el periodisme català per creure en la teoria de la relació entre l'atemptat i el CNI. Una teoria, per altra banda, que estan esbombant ells mateixos. I d'on ve aquestes fal·lera per atacar la investigació de Roures? D'on ve aquesta passió per ridiculitzar la teoria sobre la implicació espanyola en l'atemptat? D'on surten aquestes ganes de mossegar-nos quan la majoria mai no pensaríem honestament que l'Estat ha fet un atemptat a Catalunya?\nLa culpabilitat és un sentiment curiós perquè ho taca tot. Et fa ser paranoic i histèric. Et fa dubtar de tot i de tothom i veure insinuacions o acusacions on només hi ha dades i informació. Lamentablement, l'Estat ha actuat de manera indigna en moments recents de la seva història. Des del doble joc d'algunes peces clau espanyoles durant el cop d'Estat fins l'assassinat i ús massiu de calç viva contra ETA. No oblidem que ha existit una cosa que es deia GAL i que resulta que feia terrorisme. Evidentment, quan parlem d'Espanya i les seves clavegueres no parlem d'un estat impecable i transparent. No ens referim a una nació respectuosa amb els drets humans i amb la justícia. Quan parlem d'Espanya, també estem referint-nos a episodis tan lamentables com un judici que acaba al Comitè de detencions arbitràries de l'ONU. Honestament, és demencial pensar que l'Estat atempta a Catalunya. Però la història recent del país explica perfectament el sentiment de culpa que arrossega l'inconscient col·lectiu dels espanyols. És una reacció molt freudiana, al cap i a la fi.


V1-C.Obert.-Activitats d’exterior | Xarxa Òmnia\nInici > Activitat punt omnia > V1-C.Obert.-Activitats d’exterior\nGenerlament Sortides d'exteriors\nDia: divendres 17 de setembre de 2021 de 17:00 a 20:30\nComença el: divendres 17.09.2021 de 17:00 a 20:30\nAcaba: divendres 17.12.2021 de 17:00 a 20:30\n- Integració Social dels infants del barri. - Coneixement de l’entorn, del barri, la ciutat, sortir al exterior en activitats de grup. - Participació lúdica i col•lectiva dels infants en activitats que trenquen la rutina de la setmana.\nEs realitzen activitats lúdiques en col•laboració amb la resta d’educadors del centre obert, son activitats de lleure, lúdiques, jornades especials, gimcanes, excursions... que serveix d’enganxament i vinculació al centre. En alguna ocasió puntual, també s’utilitza el Punt com a espai lúdic per que hi puguin accedir els infants per jugar o navegar de forma vigilada però lliure o bé amb l’organització d’algun joc o campionats en xarxa. Es segueixen els protocols Covid recomanats en tot moment. Les sortides de tots el divendres es redueixen sempre al mateix grup d’infants (grup bombolla). Al aula, es manté aquest grup bombolla general però de grups de 8 participants com a màxim. Ventilació natural del aula, l’ús de mascareta en tot moment, gel hidroalcohòlic al entrar. Els assistents son registrats en cada sessió i es pot fer un seguiment en cas de contagi. Es neteja amb desinfectant la taula, teclat i ratolí al final del cada ús. El propi fet de sortir al exterior i activitats al aire lliure també es una protecció afegida, i l’ús del aula en divendres queda limitada a casos puntuals que procurarem minimitzar. (dies de pluja per exemple)\nDes de la @punttic , volen mostrar la diversitat de la Xarxa i el paper dels #PuntTIC a una nova Jornada de dinamit… https://t.co/78yWKXDdwy


Turisme i ocupació: un futur millor per a tots - Comunicatur\nInici | Reportatges | Turisme i ocupació: un futur millor per a tots\nTurisme i ocupació: un futur millor per a tots\nEl 27 de setembre es commemora el Dia Mundial del Turisme amb el propòsit de conscienciar la comunitat internacional sobre el valor social, cultural, polític i econòmic del turisme.\nEl lema d’aquest any 2019, potenciat per l’Organització Mundial del Turisme (OMT), és «Turisme i ocupació: un futur millor per a tots». La creació i la garantia d’una ocupació equitativa són fonamentals perquè prosperin la inclusió social, la pau i la seguretat. S’ha d’aprofitar plenament el potencial d’aportar treball decent que té cada sector, afirma l’OMT\nEl turisme és una font principal d’ocupació per la seva naturalesa intensiva en mà d’obra i el significatiu efecte multiplicador que té en l’ocupació en sectors relacionats. Es calcula que un lloc de treball en el sector turístic principal crea al voltant d’1,5 lloc de treball addicional o indirecte en l’economia relacionada amb el turisme. En total, el turisme és responsable d’un de cada deu llocs de treball a tot el món.\nTot i representar el 10% dels llocs de treball en el món el turisme s’infravalora. A més, el sector de l’allotjament i la restauració crea ocupació més ràpidament que la resta de sectors.\nL’ocupació en el turisme té diversos reptes com són la globalització i l’aparició de noves tecnologies. Tots dos han suposat el desenvolupament de noves formes d’ocupació que estan transformant ràpidament els processos de producció a tot el món, també el en sector del turisme. En alguns casos suposen noves oportunitats, però també exerceix pressió sobre els programes actuals d’ocupació, benestar social i educació.\nQuelcom sobre el que reflexionar el 27 de setembre de 2019 #WTD2019\nEleccions catalanes 21D. Propostes de turisme dels programes electorals


Alejandro Fernández no s’amaga: “Són uns resultats molt dolents” Alejandro Fernández no s’amaga: “Són uns resultats molt dolents” – El Món\nAlejandro Fernández no s’amaga: “Són uns resultats molt dolents”\nÉs la pitjor nit electoral de la història del PP català\nAlejandro Fernández, candidat del PP | ACN\nJoan Pol Alcaraz Rodergas 14/02/2021 11:21 pm\nEl Partit Popular de Catalunya, liderat per Alejandro Fernández, ha obtingut els pitjors resultats de la història en unes eleccions a la Generalitat amb tres escons i poc més de 100.000 vots, que suposen menys d’un 4% del total. Fernández ha estat dels primers en comparèixer, just després dels Comuns, i, assumint la derrota i sense “amagar-se”, com ell mateix ha dit, reconeix la patacada: “Són uns resultats molt dolents, perquè no hem complert els nostres objectius: créixer i obtenir grup parlamentari propi”.\nEl líder del PP català s’ha excusat en la pandèmia: “Les circumstàncies no ens han ajudat”. Tanmateix, ha reconegut la tasca del seu equip i ha assegurat que “la campanya s’ha desenvolupat molt bé”. De cara al futur, Fernández afirma que “hem de gestionar el resultat que tenim i vull enviar un missatge de tranquil·litat i serenitat”. A més a més, considera que “segueix sent imprescindible un projecte europeísta, constitucionalista i liberal per a Catalunya”, el qual, creu, “s’ha quedat a casa durant aquestes eleccions”.\nEl Partit Popular ha estat un dels grans derrotats de la nit. Si en les darreres eleccions ja havien assolit uns resultats residuals, amb quatre escons, la plantofada a aquests comicis ha estat superior i n’han perdut un més. L’objectiu d’assolir el grup parlamentari propi queda, doncs més lluny que mai i, juntament amb Ciutadans, han vist com Vox els han avançat per la dreta, i mai més ben dit.\n14-F Alejandro Fernández Eleccions Partit Popular PP\nmassa poc 15/02/2021 11:55 am\nalejandro ferñandez, t'ho mereixes, t'ho has ven guanyat\nNo enganyeu a ningú, tothom sap el què sou! 15/02/2021 9:54 am\nSe'ls estan passant tots els seus engendres a Vox, doncs els feixistes són els mateixos, només canvien el color de l'estampeta del Generalissimo.\nPere Punyetes Casadebò 15/02/2021 8:33 am\n"no se n'amaga": el català correcte, passa'l\nALF 15/02/2021 12:35 am\nOstres podeu anar amb sidecar amb la minipollos\nLa bèstia se us ha menjat 14/02/2021 11:34 pm\nLa vareu desfermar vosaltres perquè mengés independentistes i ho esteu pagant amb la vostra pell


V Jornades de la Cuina del Llagostí i III Tapa Tour a Vinaròs « Mira que bo!\nV Jornades de la Cuina del Llagostí i III Tapa Tour a Vinaròs\ndivendres juliol 6, 2012\tAvui s’ha presentat al parc del llagostí i davant l’escultura de ferro del llagostí les V Jornades de la Cuina del Llagostí de Vinaròs i el III Tapa Tour, que del 6 al 29 de juliol, podrem degustar el millor llagostí del mediterrani en totes les seues varietats.\nElisabet Fernández, regidora de Turisme ens ha comentat que es fan durant el mes de juliol, ja que és el mes en més captures del llagostí i en major qualitat, i d’aquesta forma els restauradors poden oferir la màxima qualitat als seus plats, i s’ha fet un esforç per oferir els màxims serveis a un preu unificat: 35€. Salvador Alcaraz del reconegut Langostino de Oro ha manifestat que son un grup de 7 restauradors, i que també son amics, que s’han unit per oferir els plats més innovadors de la província, ja que la cuina vinarossenca està al dia i en moltes ganes de fer coses.\nEn aquestes jornades i Tapa Tour participen el Restaurant Bergantin, La Cocina de Javier Ramos, El Langostino de Oro, Nàutic, Rafel lo Cristalero, La Isla i Vinya d’Alòs, en plats tant suculents com ous fregits amb llagostins de Vinaròs i alls tendres, amanida de llagostins de Vinaròs amb foie, sortit de croquetes de llagostins de Vinaròs i morellanes, maki sushi amb llagostins de Vinaròs o arròs caldos amb llagostins de Vinaròs.\nRespecte al III Tapa Tour els mateixos restaurants ofereixen tapes molt elaborades com llagostins amb arròs, taronja i crostons, mar i muntanya de llagostí i vieira, equilibri de llagostí amb kataifi, polpeta daurada, cansalada ibèrica i pistatxos, entre altres, per un preu de 5€, que inclou la tapa del llagostí i beguda (vi, cervesa o cava). A més per als 50 primers que finalitzen el Tour tindran premi segur, es sortegen lots de: Xocolates CREO, Formatges de Catí, vins DO Terra Alta, Conserves Artesanes Coarvi, sopars/dinars als restaurants participants o tractaments de bellesa. Si vols participar, passa per l’Oficina de Turisme de Vinaròs per recollir el teu fullet on ficar els segells.\nUna iniciativa que es consolida i ens fa arribar la màgia del millor llagostí del mediterrani als nostres paladars.\nV Jornades Cuina del Llagostí i III Tapa Tour


La JEC avisa que els regidors indepes han d'acatar la Constitució - CATzona\nLa JEC avisa que els regidors indepes han d’acatar la Constitució\nLa Junta Electoral Central (JEC) ha advertit que els regidors que prenguin possessió del càrrec hauran de mostrar una “voluntat incondicionada” d’assumpció de la Carta Magna si volen que el seu acatament s’ajusti a la llei. L’òrgan electoral ha emès una resolució en la qual recorda que tant la jurisprudència del Tribunal Constitucional com la Llei Orgànica del Règim Electoral General estableixen que “només poden considerar-se vàlides” aquelles fórmules que manifestin voluntat “incondicionada” d’acatament a la Carta Magna. “Els ciutadans i els poders públics estan subjectes a la constitució i a la resta de l’ordenament jurídic. En aquest sentit, i tal com estableix l’article 108.8 de la LOREG i de conformitat amb la jurisprudència del Tribunal Constitucional només poden considerar-se vàlides aquelles fórmules que expressament manifestin la voluntat incondicionada d’acatar la Constitució” recorda l’organisme electoral en la resolució. L’acord de la JEC ve motivat per una consulta de les entitats Impulso Ciudadano y Levántate sobre la campanya de l’Associació de Municipis per la Independència (AMI) que proposa als electes que prometin o jurin el càrrec “per la República catalana”. Anar a la font – e-noticies\nEls CDR, a la baixa\nCDR a la baixa\nUna ‘pija’ amb els CDR


[Vídeo] Comencen les obres del supermercat Aldi | Ràdio Calella Televisió\n[Vídeo] Comencen les obres del supermercat Aldi\nL’empresa propietària ha confirmat a Ràdio Calella TV que recentment s’han iniciat les obres de construcció del nou establiment comercial. Els operaris treballen ara en la primera part del projecte que consisteix en l’aixecament del mur de contenció. La construcció del supermercat inclou les dues plantes subterrànies d’aparcament que seran de gestió municipal.\nDurant aquests darrers mesos s’han destinat 1.000 hores de treballs per desenterrar, identificar i catalogar les runes. Segons l’empresa Aldi, pel posicionament dels fonaments de l’edifici, s’ha creat un subsol arqueològic i s’han respectat les estructures romanes.\nAldi confirma que es crearà un accés independent perquè les ruïnes siguin visitables i accessibles des de la via pública.\nSegüent [Vídeo] Un nou simulacre posa a prova els serveis de vigilància, salvament i socorrisme\nAnterior [Vídeo] La Banqueta 23-08-2021


Sitgesinfoguia – Ràdio Maricel es trasllada\nRàdio Maricel es trasllada\nLes obres de reforma de l’edifici del carrer Sant Honorat comportaran la supressió de la programació en directe fins al 16 d’abril.\nAmb motiu de les obres de remodelació de l’edifici del carrer Sant Honorat, 28, Ràdio Maricel alterarà la seva programació habitual des del dilluns 26 de març, fins al dilluns 16 d’abril.\nDurant aquest període, l’emissora efectuarà el trasllat de les seves dependències, instal·lacions, arxiu, material tècnic i equips d’emissió al segon pis de l’edifici de la Casa de la Vila, que actualment estava en desús i sense infraestructures, i que està sent adaptat per a convertir-lo en uns estudis provisionals fins que la ràdio pugui tornar a l’edifici del carrer de Sant Honorat un cop finalitzin les obres.\nEl trasllat i el posterior muntatge transcorrerà durant tres setmanes, durant les quals Ràdio Maricel oferirà una programació íntegrament musical, llevat del dia 5 d’abril en què degut al trasllat dels equips radiants, la emissió es veurà totalment interrompuda.\nLes emissions regulars es reprendran el dilluns 16 d’abril. Mentrestant, l’emissora municipal informarà a través del seu web www.radiomaricel.cat, o bé a través dels seus canals de twitter i facebook.


ESPECTALES FAMILIARS - RODET\nEspectacles Familiars Espectacles Familiars Espectacles Familiars Espectacles Familiars Espectacles Familiars\nUna oportunitat única per veure com es crea un espectacle, des de dins, perquè tots tenim un paper. Tinc un paper és un espectacle multidisciplinar, on teatre, la música de Marc Parrot i la pintura d'Eva Armisén comparteixen escenari, per explicar que a les arts escèniques hi ha molts artistes que hi treballen. Són molts oficis creatius que estan al servei d’un objectiu: Que l’espectacle agradi molt i sigui un èxit.\nUn pardal que no sap xiular, un tigre que es queda sense ratlles o les aventures de Mr. Night són algunes de les històries animades que podrem veure i escoltar amb una banda sonora feta a mida en directe per Marc Parrot i Dani Ferrer, que han creat de nou els temes i cançons que acompanyen els curts. Un viatge musical que transportarà a grans i petits per diferents universos sonors i visuals.\nEspectacles Familiars Espectacles Familiars Espectacles Familiars Espectacles Familiars Espectacles Familiars Espectacles Familiars Espectacles Familiars


QUÈ T'ANAVA A DIR: 01/04/07 - 01/05/07\nSóc una de les moltes persones que el proper dilluns no tindrà la sort de fer pont. Ja ho sabeu si també sou dels meus no esteu sol al món. A algú li toca treballa. Aquests dies ja haurien de ser festa per tothom a canvi d'alguna festa penjada que estés por ahi. D'aquesta manera tot seria millor. No com ara que uns tanquen i els altres tenen obert i no saps mai si trobaràs obert o tancat. Animus si sou dels meus i si sou de l'equip contrari aprofiteu i que faci bon temps que diuen que plourà.\nVisita del campanar del Vendrell\nUna notícia que no ha sortit a la premsa, però que molta gent coneix pel boca orella que aquests dies s'ha anat transmitint a la capital de la comarca és la visita guiada del campanar del Vendrell demà, dia 28 d'abril de les onze del matí fins a les dotze o fins que s'acabi el personal interessat. A Vilafranca és fan excursions al campanar de santa Maria, però aquesta del Vendrell és la primera que arriba a les meves orelles. Espero que no sigui la última. No us ho penseu que veureu per dins un dels protagonistes del Vendrell i per molts anys amb àngel inclòs.\nLa Societat del meu poble\nUn dels pilars socials fonamentals de la majoria de pobles de la comarca són les que comunment és coneix com a les “societats”. En alguns municipis, com la Bisbal del Penedès, fins no fa gaires anys tenien l’osadia d’organitzar activitats paral·leles i balls simultanis per celebrar la festa major. Inclús cada entitat organitzava els seus Reis Mags. Alguns dels menuts de la localitat es deurien preguntar com és que al seu poble hi arribaven cada any sis Reis Mags. Anècdotes a part, estem davant d’un dels eixos principals de la societat de qualsevol localitat més aviat petita. Albinyana durant un moment de la seva història també va tenir dues entitats semblants, però antagòniques com acostuma a passar: els uns eren coneguts com els de la “Bunia” en alegoria als excrements de vedell, perquè força dels seus membres es dedicaven a criar-ne. Els altres eren la “Grapa” perquè si ens a refiem de la veu popular “ho volien tot i no donaven res”. Els primers, amb fama per les seves tendències esquerranes, estaven ubicats en un local del carrer Nou i més tard van desaparèixer. Dels segons va sorgir el que és coneix avui com “la Societat” una abreviació popular del seu nom oficial Societat Recreativa Unió Albinyanenca. No cal dir que aquests tenien fama de ser de dretes. La seva primera ubicació estava a l’actual plaça Major sobre el trull de cal Janetó. L’any 1926 va començar la constitució del nou local ubicat al carrer Bonastre núm. 9 que es va inaugurar el dia de la Puríssima del 1930. Una dada demogràfica prou significativa per veure l’esforç que van haver de fer per aixecar aquest local nou encara en plena vigència l’hem de cercar en el padró del 1930 que ens mostra que a tota la localitat hi havia 778 veïns. Encara que no tinc dades oficials calculo que uns 500 viurien al nucli històric del municipi i la resta a les Peces o en masies disseminades.\nUna bona part de la història d’Albinyana del segle XX i principis d’aquest XXI s’ha d’entendre a través dels ulls d’aquestes entitats que han vist i acollit els principals canvis que s’han portat a terme en el municipi. Fins no fa gaires anys, la Societat era l’encarregada d’organitzar els principals actes de les dues festes majors que centren la proposta lúdica del municipi. L’ajuntament de mica en mica es va anar afegint i amb el temps i per les circumstàncies, principalment econòmiques, ha anat assumint el paper de principal organitzador d’aquestes propostes festives, però la Societat encara prepara i acull importants actes que reuneixen a un nombre força important de veïns.\nEn aquestes parets s’han organitzats balls de festa major, teatre local, els més joves han posat la seva música amb un aparell de música, s’han organitzat campionats de manilles, de futbolí, sopar per celebrar diferents esdeveniments. L’únic grup local de música, els Farigoles, van actuar un parell o tres de cops, però malauradament la història no va continuar. La pantalla gran del cinema va cedir el lloc a la pantalla petita de vídeo que facilitava la projecció de pel·lícules i també permetia veure el futbol en pantalla gran. Va acollir ara fa uns 20 anys un concert dels Lax “N” Busto que encara molts recorden quan el catxe era de 40.000 pessetes per actuació. Tot un esdeveniment difícil d’oblidar i que avui fins i tot resulta curiós. També ha acollit presentacions de llibres, actes polítics durant les corresponents campanyes. Teatre infantil, cant coral i moltes coses més que s’han realitzat en les dues sales de l’entitat. Realment és el cor cultural i lúdic del municipi i que durant anys ha estat en plena activitat segons les circumstàncies del moment. Esperem que continuí bategant i adaptant-se als nous temps que corren sense perdre aquesta missió principal de punt de trobada de molts veïns que tenen alguna cosa que celebrar o simplement van a gaudir d’un espectacle. Per molts anys Societat.\nPublicat al Diari del Baix Penedès el 27 d'abril del 2007\nPosted by Què t'anava a dir at 18:19 1 comentari:\nEl veritable pacte de l'espardenya\nEntre la societat vendrellenca tomba una enquesta que no se sap ben be qui la fet, però les fonts coincideixen força. L'exposaré breument i haurem d'esperar a veure si les urnes ho corroboren. En principi aquest estudi és objectiu i sense cap mena d'interès partidista. El crec força convincent i moltes persones hi coincideixen d'alguna manera.\nAquesta enquesta diu que PSC obtindrà 9 regidors, CIU 8, PXC, 2 i PP i ERC otindria un regidor cadascun. LLavors el Benet pactaria amb PP (el PP segur que no pacte amb PSC) i ERC que ha tingut molt bona relació amb el Benet. Només cal donar una ullada al que ha passat aquesta legislatura al Consell Comarcal. CIU obtindria 10 regidors, un més que el PSC que quedaria en minoria. No cal dir que PXC quedaria a banda del poder pels dos partits principals. Els més agosarats, que no impossible, s'atreveixen inclús amb un pacte de tots els grups menys el PSC que quedaria en solitari a l'oposició, però això encara que si que ho veig possible en darrer terme portaria molts mal de caps a més d'un polític. A veure que passa. El que donarà l'alcaldia seran els pactes i jo veig que el PSC, a priori, no gaudeix del ventall de possibilitats que té CIU, a primera vista.\nEls Dissidents, I part\nUna de les notes curioses de l’actualitat comarcal venia el passat divendres en la portada de les principals publicacions que recullen l’actualitat comarcal. No és massa freqüent trobar grans titulars que amaguen notícies que trenquen aquest copiar i enganxar a què malauradament ens tenen acostumats els mitjans de comunicació. La gràcia d’un diari és oferir al lector alguna cosa diferent i que no recullin la resta de companys. També que sigui capaç de trencar amb la rutina cansina de les rodes de premsa i notes informatives que configuren la principal font d’inspiració dels nostres mitjans de comunicació. Encara que la notícia havia seguit aquests mecanismes oficials tenia un encapçalament diferent que podria correspondre perfectament al títol d’una pel·lícula americana en diferents lliuraments fins arribar a un producte residual i sense suc. Alguns dels 14 municipis del Baix Penedès tindran l’oportunitat de votar unes llistes electorals que acullen alguns dissidents dels principals partits de casa nostra com són PP, PSC i CiU. La política comarcal ens ha donat dissidents (o trànsfugues) prou destacables com el calafellenc Josep Parera que després de començar de la mà del socialista Jordi Sánchez va ajudar a crear una versió segurenca i adaptada a les circumstàncies de CiU a nivell local. Cunit fa dues legislatures també va donar corda a la roda del poder municipal entre Daniel Coll i Dolors Carreras per un presumpte trànsfuga que va portar de corcoll la classe política local i comarcal. Santa Oliva també va viure episodis similars a l’igual que El Vendrell que en anteriors legislatures semblava que la cosa s’animés, però no va passar del foc d’encenalls que no va transcendir en el repartiment de carteres. Armengol i Salvador és el nom d’una empresa que va aportar el seu granet d’arena en aquest món quan aquests dos personatges es dedicaven directament a la política local amb veu i vot. Eren altres temps.\nEl transfugisme és un dels pitjors mals de la política actual. Per això, molts partits prefereixen una persona que accepti fàcilment les propostes que aprova els òrgans de poder molt abans que aquests que sempre estan aportant idees noves amb propostes arriscades i que en algun moment poden arribar a produir esquerdes en el vaixell de la formació. No és un lloc per a creadors amb projectes innovadors. Abans triomfarà un amant pragmàtic del copiar i enganxar sense res més a dir.\nAquesta nova formació ens demostra que les incompatibilitats entre les diferents formacions és més aviat una tàctica de les direccions centrals del partit que una realitat palpable. En molts ajuntaments comarcals, en especial els petits, crec que seria coherent i factible un pacte global entre CiU i PSC que aportés una majoria estable que permetés treballar pel bé comú deixant a banda aquesta polèmica eterna entre partit en el poder i oposició que en molts cops no porta a enlloc i perjudica a tothom.\nÉs el primer cop en la història de la comarca que un grup de dissidents de diferents formacions són capaços de proposar unes sigles pròpies en un àmbit comarcal. Fins ara, quan algú s’atrevia a una aventura en solitari en molts casos quedava absorbit per una altra formació o el silenci l’escombrava de l’escenari de la política i mai més se’n sabia res. Aquest cop tenen la capacitat per presentar llistes a tres o quatre municipis del Baix Penedès i rascar uns vots que amb un pacte de govern els permeti aconseguir alguna regidoria més o menys temptadora.\nLes veus populars diuen que aquesta aventura no gaudirà de gaire fortuna a les urnes, però els vots tindran la paraula. Podrem arribar a fer una estimació superficial dels vots que anaven a una formació i els que una persona era capaç d’arrastrar encara que sigui dins una altre candidatura. Com més partits hi hagi en litigi, millor pels grans, però els resultats són imprevisibles i quan l’olla bull tothom pot sortir escaldat. Tindrem Els Dissidents, II part?.\nPublicat el dia 20 d'abril del 2007 al Diari del Baix Penedès\nLa Societat d'Albinyana fa 80 anys\nUna de les poques entitats històriques d'Albinyana compleix 80 anys de vida. Els actes van començar el passat 25 de març amb un concert vermout, però el dia fort és el proper dia 29 d'abril. Els actes comencen a les 9 del matí amb els Grallers d'Albinyana. A dos de quarts d'onze del migdia Missa solemne commemorativa. Una hora després a la plaça Major Activitat lúdica per a petits i grans. Els actes acabaran amb un dinar popular amb la participació especial del Manel Bofarull. A tots els assistents se'ls lliurarà un obseguit. A la tarda per rematar-ho un ball amb l'orquestra Shirkan que animarà la festa fins que el cos aguanti. Una data històrica que servirà per retrobar tots aquells que un dia van deixar el poble per alguna motiu i es podran tornar a retrobar dins les parets d'aquesta històrica entitat local.\nUs proposo Montblanc\nSi voleu viure aquest cap de setmana l'esperit de Sant Jordi. Apropeu-vos a la capital de la conca de Barberà. Jo possiblement ho faré. L'any passat va anar de primera perquè Sant Jordi era diumenge, però això de ser dilluns és una mica fotudet. Viurem la diada dins les possibilitats que ens dóna la geografia tarragonina. No ho oblideu. Penseu en Montblanc hi ha molta informació a la xarxa.\nLleida va acollir el passat cap de setmana tres representacions del muntatge de la "Gàbia Daurada". Una òpera per a nens creada i realitzada integrament a la capital de Ponent. L'auditori Enric Granados es va omplir en les tres posades en escena. Realment val la pena. Si algun dia torna a representar-se no us ho perdeu. Val la pena i és música 100% lleidatana. 100% feta a casa nostra.\nUna de les dades històriques més importants de la història recent d'aquest país ha estat la proclamació de la segona república. El passat dissabte es va celebrar el 76è aniversari d'aquesta data. PSC i EUIA van commemorar aquest acte al cementiri del Vendrell per separat. És una llàstima que aquesta data no passes d'uns rams de flors al cementiri. Devem moltes coses a la República i al seu ideari. Llàstima que el sistema actual ens ha fet oblidar tot allò que aquest període va aconseguir per a tots nosaltres. Estem embaucats en aquesta partidocràcia que ens allunya dels drets que els nostrs progenitors van aconseguir en la seva lluita. Esperem que algun dia aconseguim la democràcia plena i no aquest sucedani que emmarca les nostres vides.\nPosted by Què t'anava a dir at 22:19 1 comentari:\nEls mitjans de comunicació ens estan acostumats a les grans notícies protagonitzades per imponents caràcters gràfics que volen resumir en una frase una grapat d’idees, conceptes i maneres d’entendre la realitat quotidiana. Jo sóc un d’aquests que intenta assaborir els petits titulars que s’amaguen, en molts casos, em algun del costat dels grans fets. A vegades quan t’aixeques del llit tens ganes de protagonitzar grans gestes i girar el món, però quan ho traduïm a la realitat que ens marca el dia a dia veurem que aquest nou univers virtual es pot resumir en una trucada esperada en el moment oportú o, dins un altre àmbit. en un estacionament vacant encara que sigui a la zona blava. Avui parlarem d’aquestes petites coses que són les que realment donen sentit a la nostra felicitat.\nUna de les millores del transport en autobús a la comarca es podria traduir en algun tipus d’abonament que permeti descomptes als usuaris habituals de les línies externes, especialment les que enllacen amb Tarragona. Per anar a Barcelona existeix el tren, però encara són força els han escollit la capital de la província per realitzar els seus estudis , segurament agrairien aquesta mesura popular que els estalviaria uns diners. Del transports que és un dels temes d’actualitat se n’ha parlat molt i segurament continuarà conservant el seu nivell de protagonisme en els mitjans comarcals. Però si anéssim a Lleida en tren o amb autobús veuríem que hi ha una mesura que ha tingut força acceptació entre la seva ciutadania. Una important cadena de supermercat, Plusfresc, ha posat a la venda per 0,03 euros unitat, unes bosses elaborades amb midó de patates i tintes sense metalls pesats per portar a terme la recollida de la secció orgànica. L’empresa afirma que ho comercialitza a preu de cost. La veritat que són moltes les persones que s’en beneficien a l’hora que posen el seu granet de sorra en la preservació del medi ambient. Si ens anem a un supermercat de la comarca veurem que un paquet de quinze bosses pot costar 2,60 euros. La diferència econòmica és força evident. Les dues parts en surten beneficiats. Per una banda, el consumidor pot aconseguir una bossa per reciclar els seus residus a un preu més que acceptable i l’establiment, per la seva banda, amb una bossa impresa amb la seva publicitat augmenta la seva promoció entre els consumidors en potència.\nUn dels punts que poden portar a petits malentesos veïnals són els contenidors de les escombraries que estan escampats per carrers i places. Més d’un cop pots veure com automàticament es traslladen d’un lloc a un altre més o menys proper, són els veïns que prefereixen que estigui a la porta del costat. Aquests haurien de tenir un lloc fix i adequat perquè no entorpeixi el pas dels vianants i especialment el dels minusvàlids que molts cops han de fer trajectòries estranyes per sortejar alguna d’aquestes barreres de plàstic. Una altra mesura molt aconsellable consisteix en evitar que estiguessin plantats davant de bars, restaurants i botigues d’alimentació. Prendre un vermut en una taula vigilat, d’aprop, per algun d’aquests exemplars no és gens aconsellable, especialment en els mesos més càlids.\nI la darrera pinzellada serà protagonitzada per la consciència i els bons hàbits que és la clau perquè la convivència sigui beneficiosa per a tothom. Un punt prou destacable és no donar menjar als coloms en llocs que pugui perjudicar als veïns. Aquestes aus s’hi van acostumant i els resultat dels seus excrements són prou coneguts per tothom. Per acabar apostaria per recuperar una vella tradició: escombrar i fregar tota la vorera del teu habitatge. Seria el nostre granet de sorra perquè les nostres vies públiques estiguessin més netes i els escombriaires es podrien dedicar més a la calçada central. Aquests apunts només han volgut ser quatre pinzellades per embellir aquest quadre on tots estem emmarcats mentre convivim des de la nostra perspectiva personal i segons les circumstàncies que ens defineixen...\nPublicat al Diari del Baix Penedès el 13 d'abril del 2007\nPer què no fem una festa de l'aigua?\nEn els darrers dos dinars del mig any fester que organitza l’Associació de Moros i Cristians de Lleida he pogut sentir en boca de l’actual alcalde de Lleida, Àngel Ros, una proposta arriscada que llançava públicament al president d’aquesta entitat cultural, Jaume Aluja. La idea del paer consistia en organitzar una festa de l’aigua a la capital de Ponent com a homenatge a l’herència del passat islàmic en aquest bocí del territori català.\nAl Himyari, un autor àrab del segle XIV ja ens descriu al seu diccionari geogràfic universal: “La ciutat de Lleida és fèrtil malgrat la sequedat (dels seus voltans) poseeix nombrosos jardins i abundosos fruits, i està especialitzada en el (conreu del) lli”.Un historiador àrab del segle XI, Al Bakri, en la seva obra “Dels itineraris i els regnes” afirma “hi ha mineral d’or al riu de Lleida, i se’n recull en quantitat”. L’aigua és un bé escàs i amb el canvi climàtic la seva vàlua ha augmentat notablement. Un dels punts claus per entendre la història de Lleida des dels temps més reculats és l’aigua. El riu Segre n’és la font principal, d’ell sorgeixen multitud de canalitzacions que reparteixen aquesta font de vida i riquesa arreu del territori. Sempre he trobat molt encertat unir la tradició actual de Moros i Cristians amb una festa al voltant de l’aigua com se celebra anualment a Almacelles encara que hauria de tenir un tarannà propi. Segurament seria una festa que podria incloure molts aspectes diferents amb un punt en comú, l’aigua, oberta a diferents entitats i col·lectius de la ciutat. Trobar or ja serà una qüestió més difícil, però potser d’aquí uns anys l’aigua serà tan preuada com l’or..\nPublicat a la Mañana el 7 d'abril del 2007\nPrefereixo el 16 de juny\nEstem en n dia emboirat, sense gaire sol, i més aviat frescot de finals de març. En el calendari assenyala que estem a 27 de març; dos mesos justos abans de les properes eleccions municipals. A la tarda, quan arribo a casa em trobo a un racó de la porta amb la memòria de gestió de l’Ajuntament del Vendrell d’aquesta legislatura. El resultat de quatre anys en què que el PSC junt amb el PP han portat les regnes del poder municipal tot i que en les darreres setmanes els dos regidors del PPC s’han passat a una mena de grup mixt sense adscripció a cap formació política. Aquestes són les eleccions més esperades per la majoria de ciutadans perquè són les que tenen més a prop i en principi les que els afecten més en tots els sentits. Jo sóc dels que no esperen el dia 27 de maig sinó que em decanto clarament per la data del 16 de juny, dissabte en què molt possiblement es constituiran els nous plenaris municipals. Moment en què els pactes i tractes de les setmanes prèvies anteriors donaran la majoria que, en principi, donarà el poder al que tingui més vots per a una nova legislatura. En una època en que predomina l’abstenció com ha demostrat les darrers cites electorals de l’Estatut i les Eleccions al Parlament de Catalunya en què la participació comarcal no ha assolit ni el 50% aconsellable. Un temps en què les formacions clàssiques no passen pel millor moment en favor d’altres partits i formacions que en els darrers anys han agafat el seu protagonisme i des de la minoria han menat la dansa de la resta de plenari i de molts ciutadans afectats. Una època en què, com ha passat en aquesta legislatura i l’anterior a la Generalitat, no sempre mana la persona que té més vots sinó el candidat que obté més sufragis dels representants polítics que han estat escollits per la sobirania popular. Si clar aquesta és la democràcia que hem volgut al no tenir establert una segona volta com a França on els ciutadans si que poden escollir directament el seu president.\nDos municipis, Bonastre i Masllorenç, poden ser els únics municipis on el bipartidisme pot aparèixer a l’hora de dipositar el vot, però crec que aquesta dualitat juntament amb el creixement de la comarca i les ànsies dels partits per créixer en el territori té una clara tendència a desaparèixer.\nEl pactisme serà el gran esport i en aquestes tres setmanes entre les eleccions i la formació del consistori pot passar de tot, fins i tot el més inesperat. És llavors quan totes les formacions volen aprofitar el màxim els vots obtinguts i intentar entrar agafar alguna cartera aconseguint un bocí del pastís del poder. Cunit, Sant Jaume dels Domenys, Santa Oliva, Montmell, Bonastre, Masllorenç són alguns dels municipis que es pot produir la majoria absoluta, però a la resta, excepte algun fenomen gairebé sobrenatural, és molt difícil que una llista obtinguin la majoria de regidors i pugui fer i desfer sense comptar amb ningú. Alguns el preu del poder estarà per pactar amb aquests partits nous que han sorgit recentment amb unes idees, a priori, molt clares i que tothom sap, en un principi, quin preu calcen. El preu d’alguna alcaldia passarà per un pacte d’aquest tipus. Un preu que hauran de pagar si volen remenar les cireres durant quatres anys o el temps que duri l’invent. Si aquí és fes un pacte CIU-PSC en la majoria, per no dir totes, les localitats aconseguirien el poder, però sembla que sigui com barrejar whisky i conyac en un got. Aquesta manca de bones relacions entre les principals formacions polítiques dóna força al multipatidisme i a les combinacions de molts colors i dóna ales als més petits. Per tot això espero el dia 16 de juny mentre intento agafar la televisió del Vendrell que amb el canvi de sintonia no l’aconsegueixo atrapar.\nPublicat al Diari del Baix Penedès el 5 d'abril del 2007\nBossa biodegradable i compostable a 0,03 €\nUna de les millors maneres per promocionar la recollida selectiva de matèria orgànica és abaratir el preu de les bosses que s'utlitizen per fer aquest tipus de recollida. A la província de Lleida hi ha un supermercat, anomenat Plusfresc, que venen aquestes bosses fetes per ells a 0,03 € la unitat. Tota una ganga. Tenen forma com les bosses normals amb anses però elaborada amb midó de patata i impresa amb tintes lliures de metalls pesats. Aquí a un supermercat del Vendrell un paquet de 15 bosses d'aquest tipus de la marca "Saplex" costa 2,60 €. Valtres mateixos feu els càlculs. No seria millor que la resta de supermercats s'apuntessin a aquesta iniciativa solidària i al mateix temps promocionen aquest tipus de reciclatge que encara no està el suficienment estès a casa nostra.\nPosted by Què t'anava a dir at 22:04 2 comentaris:\nJo ho veig com tu\nMentre m’apropava al Vendrell conduint el meu cotxe estudiava la possibilitat de trobar un plaça d’estacionament per al meu vehicle en un lloc cèntric. Un esport d’agilitat mental gairebé obligat per a molts conductors, especialment en hores puntes. De cop i volta em va venir al cap el dibuix de la setmana passada de la secció del DIARI “Jo ho veig així” de l’Antoni Bassó. Unes pinzellades ben traçades que donaven solució al meu dilema. I em vaig plantar al carrer Indústria i allí al davant tenia La Rambla Miret que es va convertir, per un parell d’hores, en el lloc apropiat per estacionar el meu vehicle. Prop del centre del Vendrell. Sense cap esforç per la meva butxaca. Encara que es aconsellable que els diners estalviats s’hagin d’abonar, molts cops, a la màquina d’un túnel de rentat per treure el polsim que s’ha estes sobre la seva carrosseria i que, presumptament, el protegeix contra els efectes nocius dels raigs solars. No passaran gaires setmanes pel que avui és una zona d’estacionament improvisada és converteixi en una zona d’esbarjo amb el seus jardins, bancs, gronxadors i segurament tampoc hi faltarà una mena de bassal elevat d’aigua amb una funció bàsicament decorativa que a més d’un li vindrà a la memòria el que presidia el centre de la plaça Jaume I al bell mig del Vendrell. Els costums populars pràctics ens confirmen, un cop més, que qualsevol lloc amb unes mínimes condicions, pot servir per a estacionar el vehicle. La Rambla Miret no podia fugir d’aquesta tendència general que vetlla per ocupar amb vehicles tots els espais públics lliures que queden dins el teixit urbà i rodalies. En un municipi planificat des de fa dècades aquesta Rambla començaria a la carretera de Valls i enllaçaria directament amb el carrer Escorxador deixant sense urbanitzar tota la part de la riera del carrer Indústria. Aquesta seria una de les grans avingudes d’accés a la vila. Però al Vendrell, la planificació urbanística no és el seu fort i s’ha d’anar fent pam a pam i sense mirar gaire el futur, perquè hi ha el perill d’ensopegar i això és un risc que no es pot córrer.\nSóc dels que pensen que aquest espai cèntric s’hauria d’aprofitar principalment per a l’estacionament de vehicles perquè les 45 previstes crec que són insuficients. En casos puntuals podria acollir alguna fira o similar i no deixaria de ser un bon lloc per fer-hi concerts importants com els de festa major sense haver d’anar al Puig. El futur que li deparà està molt proper a la plaça de la Sardana o els jardins del costat del carrer Josep Tarradelles de la urbanització del Puig. Unes zones que són molt apropiades perquè els petits hi juguin, els grans puguin treure els gossos a passejar, però jo crec que la Rambla Miret, per les seves dimensions, se li podria adjudicar una altra finalitat molt útil per solucionar una dels problemes endèmics de la vila alhora que aconseguim un ràpid accés al centre comercial de la vila.\nUn bon asfaltat, bon enllumenat i ben senyalitzades les places d’estacionament seria molt més útil i pràctic que el projecte actual. Al mateix temps, es podrien aprofitar les obres per arranjar la cruïlla entre els carrers Puig i Llagostera, Escorxador, i Indústria i millorar aquest canvi de direcció intentant fer més suau o inclòs eliminant aquella corba que tothom coneix per la manca de visibilitat del carril contrari.\nS’ha perdut el pàrquing de ca l’Escori, i en aquesta zona hi falten zones d’estacionament excepte les voreres del vial on esta ubicat el centre educatiu EL Vendrell 1 que ha quedat també petit. S’ha de pensar en el futur i una gran manera de donar vida al comerç és crear zona d’estacionament gratuït. en llocs ben comunicats i de fàcil accés.\nPublicat el 30 de març al Diari del Baix Penedès


L'Ajuntament de Girona i el col·lectiu LGTBI firmen la pau i pacten el trasllat al nou local temporal - Empordà\nL'Ajuntament de Girona i el col·lectiu LGTBI firmen la pau i pacten el trasllat al nou local temporal\nEl consistori assumirà tot el lloguer de l'immoble del carrer Sant Josep\nGirona 07.04.2019 | 06:30\nL'actual local que el col·lectiu haurà d'abandonar per obres. Aniol Resclosa\nL'actual local que el col·lectiu haurà d'abandonar per obres.\nSemblava que podria haver-hi un llarg conflicte però l'Ajuntament de Girona i la Comissió Unitària 28 de Juny del col·lectiu LGTBI han signat la pau i han acordat el trasllat a un nou local. De fet, aquest divendres ja van signar el conveni entre les dues parts pel qual l'Ajuntament assumeix tot el cost del lloguer del local situat al carrer Sant Josep.\nTot i aquest acord, només un parell de dies abans, el president de la Comissió, Jordi Mota, havia arribat a parlar de «relacions trencades» amb l'Ajuntament en considerar que hi havia certes condicions econìomiques i burocràtiques que els perjudicava, i la regidora de Drets Socials, Eva Palau, atribuïa el conflicte a «interessos electoralistes» de Mota, un dels signats del projecte Guanyem Girona. Però, poc després, les dues parts es van tornar a reunir i es va segellar l'acord.\nTot va nèixer arran del fet que la Comissió ha de marxar de l'actual local, situat al carrer Nou del Teatre, perquè està afectat per les obres imminents a l'antic cinema Modern. L'Ajuntament els hi ofereix un immoble municipal al carrer Torín de la Devesa però, com que necessita obres d'adaptació, calia trobar un emplaçament temporal. Es va optar per la finca situada al carrer Sant Josep, a prop de l'actual ubicació. Inicialment tot semblava acordat quan es va produir el desencontre que ara s'ha resolt.\nReunió amb el PSC\nD'altra banda, l'alcaldable del PSC, Sílvia Paneque, s'ha reunit avui amb representants de les entitats LGTBI de la ciutat per valorar les polítiques LGTBI de l'Ajuntament i conèixer de primera mà el problema amb el local. Després de la reunió, Paneque, ha reclamat que «es convoqui el plenari del Consell Municipal LGTBI per fer una revisió de què s'ha fet aquest últim any en polítiques LGTBI i que es doni compte també de les reunions a les quals ha assistit l'Ajuntament de la xarxa de municipis LGTBI».


Certificats – 28th International Symposium on Controversies in Psychiatry\nAccés assistents / usuaris\nEscrigui el seu correu electrònic i la seva contrassenya\nNo la recordes?Faci clic aquí per a recuperar-la.\nCERTIFICAT DE PÓSTERS (Disponible a partir del 18 de Setembre de 2021)\nPer a descarregar el certificat del seu póster, rebrà un correu electrònic amb instruccions per a descarregar-lo directament. En cas que no hagi rebut aquest correu electrònic contacta amb nosotros a secretaria@controversiasbarcelona.org i li tornarem a enviar.\nAlternativament pot descarregar-lo AQUÍ.\nCERTIFICAT D’ASSISTÈNCIA WEBINAR EN DIRECTE (Disponible a partir del 18 de Setembre de 2021)\nEls assistents al webinar en directe poden descarregar el seu certificat. Si ha complert amb el mínim requerit de 70% d’assistència podrà obtenir el certificat amb els corresponents crèdits. FEU CLIC AQUÍ\nCERTIFICAT D’ASSISTÈNCIA PRESENCIAL (Disponible a partir del 21 de Setembre de 2021)\nCom descarrego el meu certificat?\n1. Busqui al revers de la seva acreditació el codi per a la descàrrega del certificat.\n2. Introdueixi el codi (en el camp que apareix a sota d’aquestes linies) i feu clic al botó DESCARREGAR CERTIFICAT. Si compleix les condicions per a la descàrrega, se li obrirà una nova pàgina amb el certificat en format PDF.\nSi té dubtes o ha perdut la seva acreditació contacti amb la Secretaria Tècnica del congrés o la nostra adreça de suport tècnic i nosaltres l’ajudarem: secretaria@controversiasbarcelona.org\n28ena edició, 16-17 de Setembre, 2021\nInformació del Programa: www.controversiasbarcelona.org/ca/programa2021\nInformació del Webinar: www.controversiasbarcelona.org/ca/webinar\nInformació Webcasts Grabats: www.controversiasbarcelona.org/ca/webcasts.php\nSuport Tècnic Webinar\nContacti'ns aquí per qualsevol dubte o incidència tècnica relacionada amb el webinar (registre, pagament, visualització, etc ..)\nContacti'ns aquí per qualsevol dubte relacionat amb el programa científic o desitja demanar un descompte de grup per al webinar (estudiants / universitats / hospitals / societats)\nEsdeveniment dirigit per\nAquest lloc web utilitza cookies per a millorar la seva experiència mentre navega pel lloc web. D'aquestes, las cookies classificades com a necessàries s'emmagatzemen al seu navegador, ja que són essencials par al funcionament de les funcions bàsiques del lloc web. També utilitzem cookies de tercers que ens ajuden a analitzar i comprendre com utiliza vostè aquest lloc web. Aquestes cookies s'emmagatzemen en el su navegador només amb el seu consentiment. També té la opció d'excloure's d'aquestes cookies. Però l'exclusió d'algunes d'aquestes cookies pot afectar a la seva experiència de navegació.\nLes cookies necessàries són absolutament imprescindibles perquè el lloc web funcioni correctament. Aquesta categoria només inclou les cookies que garanteixen les funcionalitats bàsiques i les característiques de seguretat del lloc web. Aquestes cookies no emmagatzemen cap informació personal.\nTotes les cookies que no siguin especialment necessàries per al funcionament del lloc web i que s'utilitzen específicament per a recopilar dades personals de l'usuari a través d'anàlisis, anuncis o altres continguts integrats es denominen cookies no necessàries. És obligatori obtenir el consentiment de l'usuari abans d'utilitzar aquestes cookies en el seu lloc web.


Dao De Jing/Contribucions - Viquitexts\nDao De Jing/Contribucions\n< Dao De Jing\nAquesta pàgina conté instruccions i recomanacions per a la traducció del Dao De Jing. Serà esborrada un cop la traducció sigui complerta.\n1 Tu també pots traduïr del xinès\n2 Contribucions ben rebudes\n3 Traducció i interpretació\n5 El mateix camí que el Tao\n6 I un consell\nTu també pots traduïr del xinès[modifica]\nEntre dominar/conéixer el xinès o dominar/conéixer el Dao De Jing, és preferible per a la seva traducció dominar/conéixer el Dao De Jing i el pensament taoista en general.\nUn desconeixedor del xinès i el Dao De Jing que sigui flexible i perseverant té l'èxit gairebé assegurat, podria haver dit en Laozi.\nContribucions ben rebudes[modifica]\nComentaris - a Discussió:Dao De Jing trobaran ressó.\nCorreccions - ortogràfiques, de concepte, de traducció...\nTraduccions - nous passatges des de l'original xinès (mireu següent apartat).\nDedicació - el seguiment regular i actiu és la contribució més valuosa.\nTraducció i interpretació[modifica]\nL'objectiu és traslladar el Dao De Jing al català actual, incògnites del text incloses.\nL'objectiu no és mastegar el Dao De Jing per a una clara i única digestió.\nNo existeix la interpretació perfecta del Dao De Jing.\nNi tant sols els xinesos avui poden definir unívocament el xinès clàssic.\nPossiblement el Dao De Jing no tenia una clara i única lectura quan es va escriure.\nQuan la interpretació fidedigna és impossible apareix una oportunitat per als aprenents.\nQuan la traducció perfecta és impossible apareix una oportunitat per als aprenents.\nL'oportunitat és compondre els trencaclosques de l'original xinès.\nhttp://en.wikisource.org/wiki/Tao_Te_Ching_%28Wikisource_translation%29 - El text original xinès és extret d'aquí. La traducció a l'anglès pot servir de referència però no recomanem la seva utilització com a base per a la traducció catalana. Aquesta recomanació serveix per a la resta de traduccions disponibles en qualsevol idioma.\nhttp://hermetica.info/ (secció "Lao Zi zhi Dao De Jing") - conté les eines necessàries per al trencaclosques en xinès i anglès. De fet la traducció s'està fent en base a l'original xinès proveït aquí, donat que està complementat amb un extensiu glossari.\nhttp://zhongwen.com/dao.htm - interessant eina de traducció i ajuda ràpida en línia, amb referències al xinès antic.\nhttp://www.nciku.com/ - potent diccionari en línia Xinès/Anglès, basat en el xinès modern.\nhttp://www.afpc.asso.fr/wengu/wg/wengu.php?no=0&l=Daodejing ofereix una interfície ràpida de traducció i (la part més interessant) mostra els capítols tal qual estan escrits en les taules originals (en vertical, de dreta a esquerra).\nL'original xinès no té puntuació, per tant la primera paraula va en majúscula i l'únic punt es col·loca al final del capítol.\nTermes en majúscula: Dao.\n(anirem afegint aquí més normes a mesura que les trobem/definim)\nEl mateix camí que el Tao[modifica]\nSi llegir xinès en xinès pot ser complex, més ho pot ser llegir-lo en grafies no xineses. Dao i Tao són un mateix Dao. Daoisme i taoisme són idêntics en la seva diversitat, però la tendència actual és escriure Dao seguint les regles de romanització Pinyin.\nI un consell[modifica]\nAprenent el curs del Dao\nDeixo que el flux em porti\nTrobo sense buscar\nAcompleixo allò iniciat\nObtingut de «https://ca.wikisource.org/w/index.php?title=Dao_De_Jing/Contribucions&oldid=8383»\nLa pàgina va ser modificada per darrera vegada el 17 feb 2008 a les 00:18.


¡Empuja!: nuestros partos, nuestras historias\nMadrid : Ediciones Oberon (G.A.), \nCada naixement és únic. Des d'una cesària fins a un part a casa, pares i mares ens compten les seves experiències en aquest llibre, que ha passat aquests testimoniatges a format còmic. A més inclou testimoniatges dels i les professionals de la sanitat, que expliquen com treballen i quines són les dificultats a les quals s'enfronten en el seu dia a dia.\nEducar sin GPS : una visión global de la crianza para que disfrutes por el camino\nBarcelona : Editorial Planeta, S.A., abril de 2021\nAquest no és un llibre més sobre com criar als teus fills. Això no és una llista de lliçons que has d'estudiar per a ser millor pare o mare. La primera pauta d'aquest llibre és molt senzilla: gaudeix de la criança. No ets perfecte: ets el que el teu fill necessita.\nEducar sin GPS aposta per una visió global de les relacions familiars, de l'educació, de la infància i del creixement amb sentit comú. Quan tenim, a vista d'ocell, el mapa complet, no necessitem una veu en l'orella que ens digui a cada segon «gira a la dreta» o «presa la tercera sortida». Llença el GPS per la finestra i gaudeix del camí, perquè la criança és un viatge apassionant. És hora de gaudir dels nostres fills i d'aprendre a combinar la seva educació amb la nostra pròpia vida. Les eines són aquí: només cal conèixer-les.\nMadrid : Editorial Kier España S.L., marzo 2021\nAquest llibre té com a propòsit mostrar els beneficis de l'experiència musical com una intervenció de suport per als bebès i els seus pares, l'abordatge a curt i llarg termini del desenvolupament dels nens, els vincles amb les relacions pares-fill i el desplegament de la capacitat del nen per a comunicar-se. És un llibre de recerca i de pràctica clínica, que ofereix consells pràctics per a l'aplicació de noves eines de cures neonatals. Un llibre que reuneix un ampli espectre d'abordatges musicoterapèutics creatius, nous coneixements, experiències clíniques, reflexions psicodinàmiques i estudis empírics. En cadascun dels capítols es descriuen, resum, avaluen i discuteixen els efectes fisiològics i psicològics de diverses intervencions musicoterapèutiques en la cura intensiva de bebès prematurs.\nMadrid : The Walt Disnet Company Iberia, S.L., \nT’has preguntat alguna vegada d’on provenen els teus somnis, les teves passions i els teus interessos? Què és el que et fa ser... tu? Aquesta pel·lícula et porta des dels carrers de Nova York als regnes còsmics per descobrir les respostes a les preguntes més importants de la vida. I ha estat mereixedora de dos premis Òscar: millor pel·lícula d’animació i millor banda sonora.\nMadrid : Maeva, abril de 2021\nUna volta al món a través de 8 parcs nacionals. El gran bisó Kuba i el petit esquirol Ula són dos amics molt xerraires que viuen als boscos de Polònia. Quan Kuba rep una carta de la seva cosina d’Estats Units, decideix anar-hi per conèixer-la. Els docs amics inicien així una fascinant aventura que els portarà a vuit espectaculars parcs nacionals des de Bialowieza, a Polònia, fins a Yellowstone a Estats Units, passant per Manu al Perú, Jiuzhaigou a la Xina, Namib-Naukluft a Namíbia, Komodo a Indonèsia, Fiordland a Nova Zelanda i el parc nacional de Groenlàndia. En cadascun d’aquests parcs es trobaran amb animals locals i coneixeran les seves costums i el seu entorn natural únic. Uneix-te al viatge!\nBarcelona : Nube de Tinta, abril de 2021\nKyle i Kimberly eren la parella perfecta des de l’institut. Però la nit de la graduació tenen un accident en cotxe i Kimberly mort. La vida de Kyle canvia per a sempre i no sembla que ningú pugui entendre’l. Llavors arriba la Marley. Ella està passant per una situació similar i, quan coneix en Kyle, totes les seves emocions secretes i mai expressades connecten immediatament. Tots dos troben en l’altre la resposta al seu dolor, però alguna cosa està a punt d’ocórrer que farà que les seves vides esclatin de forma insospitada.\nMadrid : Nórdica, abril de 2021\nOda Lise Louise Inger Sonja, així és el meu nom, però molt poca gent ho sap, perquè tothom em diu Ollis. Tinc deu anys i no puc dormir amb la porta tancada, ni saltar d’un gronxador en moviment. Malgrat haver-ho intentat no he aconseguit inventar un xampú que deixi els cabells nets durant un mes. Però puc convertir una batedora en una màquina per rentar-me les dents. Després de trobar una carta en una bústia de color groc al bosc, l’Ollis inicia un viatge que la farà enfrontar a les seves pròpies pors.\nEn Tuffy es considera un gat normal i corrent. Per això no entén per què, cada cop que entra per la gatera amb un animalet entre les dents, la seva família li munta un xou. O més ben dit, un drama. Però si és un gat! Què esperen que faci? No té cap intenció de canviar, ho té clar. Però un dia arrossega el Tambor, el conill dels veïns, fins a la catifa de casa, i esclata el pànic i tot es descontrola. Ara sí que s’ha ficat en un bon embolic… Aconseguiran resoldre entre tots aquest desastre?\nDescarrega't les làmines per pintar i donar-li color.


Hi haurà un programa de compra de llibres a llibreries locals - El Web del Mirall.net\nHi haurà un programa de compra de llibres a llibreries locals\nEl Pacte Local per a la reconstrucció cultural per combatre la pandèmia de la Covid-19 a Santa Coloma contempla com a mesura de xoc posar en marxa un programa de foment de la compra de publicacions a les llibreries de proximitat de la ciutat.\nAquest programa es vehicularà a través de dos fronts. El primer, explorant les possibilitats de la inclusió de clàusules socials a les licitacions per a l'adquisició de fons bibliogràfic per a les biblioteques.\nEl segon, mitjançant un programa de promoció de la compra per part de particulars, subvencionant a les famílies interessades el 50 per cent de les combres de llibres fins a un import màxim de 25 euros per unitat familiar, aplicable a llibreries amb raó social ubicada a Santa Coloma.\nSegons detalla el pacte local, serà prioritària l'atenció a aquelles famílies o persones que es trobin en una situació d'especial vulnerabilitat (famílies mono marentals, víctimes de violència masclista, amb membres en atur de llarga durada...) valorant-se l’augment de la dotació del programa per a aquests col·lectius.


La Grama juga una final amb el Vic aquesta tarda - El Web del Mirall.net\nLa Grama juga una final amb el Vic aquesta tarda\nUE Vic i FE Grama obriran aquesta tarda la quarta jornada de Lliga de la Primera Catalana Grup. Pels homes de Juan Camilo Vázquez serà una proba de foc, ja que els osonencs, que jugaran a casa (dissabte, 28, 17 hores) també es postulen per lluitar per l’ascens a Tercera Divisió.\nEl tècnic del Vic és l’ex capità de la UDA Gramenet a la Segona B, Albert Càmara, bon coneixedor del futbol colomenc. El conjunt vigatà ha sumat dues victòries en l’inici de Lliga, tot i que va ensopegar amb la petitesa del camp de la Guineueta.\nPer contra, la Grama ha caigut en els dos partits jugats a casa fins ara i no pot badar, ja que la propera setmana serà el líder Girona B qui visiti el Nou Municipal.\nUn duríssim inici de competició que els blaus han de començar a superar si no volen que siguin massa els punts que els allunyin de la zona d’ascens. La possible recuperació del golejador Óscar Muñoz, lesionat fins ara, pot ser la bona notícia per l’onze colomenc.\nDe fet, la Grama necessita un revulsiu per recuperar l’estat d’ànim malmès per les dues derrotes a casa i que el triomf a La Jonquera va matisar.\nEls colomencs necessiten la victòria per recuperar posicions a la taula classificatòria.


Teoria que fa de la conducta humana manifesta l’únic objecte adequat d’estudi de la psicologia. El supòsit fonamental del que parteix és que no hi ha més conducta humana que l’observable en la experiència externa. Nega, doncs, l’existència de «estats interns de la ment», així com qualsevol mena de realitat interna a termes com coneixement, pensament, voluntat, ment, percepció, etc., i en especial, el recurs a la consciència i a la introspecció; fenòmens psicològics que el conductisme redueix a fets fisiològics. De tendència profundament empirista, sosté com a únic mecanisme de aprenentatge l’associació d’estímul i resposta mitjançant el condicionament, una classe d’associació per contigüitat, del qual són també resultat el pensament (forma de conducta implícita) i el llenguatge (forma de conducta explícita). En el conductisme, el subjecte cedeix el seu lloc i la seva importància a l’ambient.\nÉs un corrent psicològic d’origen americà, l'iniciador del qual és John B. Watson. Edward L.Thorndike sés considerat un precursor, igual que també es considera que ho és la reflexologia de Pavlov); la seva obra fonamental és El conductisme (1925).\nConductistes importants són Albert P. Weiss, Edward B. Holt, Walter S. Hunter, Katl L. Lashley, Donald O. Hebb, ZY Kuo, i els pertanyents al neo-conductisme, o la anomenada «psicologia de l'estímul-resposta», per l’ús que fan de l’esquema fonamental de la conducta: E®R\nDestaquen entre aquests, Edwin R. Guthrie, Clark L. Hull, que ho redueix al mètode hipoteticodeductiu, Edward C.Tolman i, esspecialment, B.F. Skinner.


Mites de la psicologia - Sílvia Catalán - Psicologia\nVull iniciar un apartat sobre mites de la psicologia. Crec que una de les grans tasques que tenim pel davant els psicòlegs és la de desmitificar la psicologia i tornar-li el bon renom que mai hauria d’haver perdut.\nInicio amb un tuit d’un noi que l’altre dia em vaig trobar pel meu TL:\nI em va fer gràcia. Sí, perquè entenc que és un acudit. Com tants d’altres que hi ha de moltes professions.\nPerò crec que és interessant analitzar què hi ha al darrere d’aquest acudit.\nI el que hi ha al darrere és el “mite de la manipulació“.\nQuantes vegades hem sentit a dir que “els psicòlegs mengen el coco”? O que “manipulem als clients per a que facin el que vulguem”? O que “els hi fem creure que estan malalts per així tenir-los fidelitzats en consulta”?\nJo, moltes vegades. I sempre responc el mateix: “el psicòleg és un acompanyant, no un guia“.\nLa figura del psicòleg el que fa és acompanyar al client en el seu estat, sigui quin sigui aquest. Partim de la base que, quan una persona decideix anar al psicòleg és, normalment, perquè té un malestar, una incomoditat o una situació que no pot controlar.\nEn el primer moment que el client apareix per la porta i explica la seva situació, el psicòleg se’n fa càrrec i comença a elaborar, de forma conjunta amb la persona que té al davant, un pla d’actuació per a treballar els aspectes que estan resultant complicats en aquest moment.\nÉs a dir, el psicòleg no ha d’intentar influir en el pensament, en les decisions o en les accions de la persona que té al davant. La tasca del psicòleg és mostrar-li a aquesta persona quines són les diferents opcions que té al davant i donar-li eines per a que, de forma autònoma i personal, pugui triar quin és el seu camí.\nQuins altres mites de la psicologia coneixes?